દેશની આર્થિક રાજધાની મુંબઈમાં ત્રણ દિવસમાં વરસેલા ભારે વરસાદે ટ્રેનોને અટકાવી દીધી હતી. વરસાદી વિરામ પછી તમામ ટ્રેનો રાબેતા મુજબ દોડવાની શરૂ થઈ છે. મંગળવારે વિરાર નજીક નાલાસોપારા વિસ્તારમાં એટલું બધું પાણી ભરાઈ ગયું હતું કે ટ્રેન આગળ જઈ શકે તેવી સ્થિતિમાં નહોતી. ટ્રેન તળાવમાં ફસાઈ ગઈ હોય તેમ લાગતું હતું. ફસાઈ ગયેલા તમામ મુસાફરોને એનડીઆરએફની ટીમે બોટમાં બેસાડીને ઉગારી લીધા હતા. બુધવારે આ ટ્રેક રિપેર થઈ જતાં ટ્રેનવ્યવહાર રાબેતા મુજબ થયો હતો.